Copyright: (C) 1996 Progressive Networks, Inc.


 Indhold

Følgende Emner i Hjælp er tilgængelige:

Introduktion - En kort introduktion til RealAudio-afspiller 2.1.

Oversigt - Beskrivelse af de forskellige dele af RealAudio-afspiller 2.1.

Brug af RealAudio-afspiller 2.1 - Trinvis vejledning i brug af RealAudio-afspiller 2.1.

Menuer i RealAudio-afspiller 2.1 - Oplysninger om indstillingerne i hver menu.

Ændring af indstillinger - Oplysninger om tilpasning af indstillinger i RealAudio-afspiller 2.1.

Fejlfinding - Svar på ofte stillede spørgsmål.

Du kan få de seneste oplysninger om RealAudio-produkter og Web-steder, hvis du besøger hjemmesiden for Progressive Networks på adressen:

http://www.realaudio.com

De seneste supportoplysninger og tekniske oplysninger findes på adressen:

http://www.realaudio.com/help.html

Tryk på F1 for at få Hjælp om Hjælp


 Introduktion

Velkommen til RealAudio -afspiller 2.1 fra Progressive Networks. RealAudio-systemet er det førende system inden for realtidslyd på Internettet.

Med RealAudio-afspiller 2.1 kan du lytte til direkte eller båndede klip i timevis, bl.a. sportsbegivenheder, radiostationer, som sender live, nyheder, musik og undervisning. Derudover indeholder RealAudio-afspiller 2.1 forskellige komponenter og giver adgang til et tilpasset Timecast World Wide Web-sted.

Yderligere oplysninger fås på Web-stedet på adressen http://www.realaudio.com

Se også:

RealAudio-afspillere

Brug af RealAudio-afspiller 2.1

Fejlfinding


 Komponenter til RealAudio-afspillere

Ud over RealAudio-afspiller 2.1 er der installeret tre specialkomponenter til RealAudio-afspiller 2.1 på computeren. Komponenterne arbejder med forskellige elementer på World Wide Web-sider, så RealAudio-lyd kan afspilles på flere måder. Komponenterne til RealAudio-afspiller 2.1 er:

RealAudio Plug-in	Giver mulighed for RealAudio-programmering og udvider afspilningsmulighederne for din Netscape-browser (Netscape Navigator 2.0 eller senere).
RealAudio til ActiveX-kontrolelement	Giver mulighed for RealAudio-programmering og udvider afspilningsmulighederne for Internet Explorer 3.0-browseren og Visual Basic-programmer.
RealAudio Xtra til Shockwave	Giver mulighed for RealAudio-programmering i en Macromedia Shockwave-film.


 Oversigt over RealAudio-afspiller 2.1

Med RealAudio-afspiller 2.1 kan du lytte til RealAudio-filer på Internettet eller via et lokalnetværk i realtid uden at skulle indlæse lydklippet på harddisken. Når du klikker på en RealAudio-hyperlink på en World Wide Web-side, åbnes og afspilles den fil, som du har valgt, automatisk.

Oversigt over RealAudio-afspiller 2.1

Sektion	Beskrivelse
Knappen Afspil/Pause	Denne knap afspiller eller holder en pause i et klip, alt efter klippets status.
Knappen Stop	Klik på knappen [image] for at stoppe klippet.
Knapperne spol frem/tilbage	Klik enten på knappen [image] eller på knappen [image] for at spole RealAudio-klippet frem eller tilbage i intervaller på 10 sekunder.
Positionsskyder	Positionsskyderen flyttes, mens klippet afspilles. Du kan spole hurtigt frem eller tilbage til en anden sektion af lydklippet ved at trække i skyderen.
Hyperlink til hjemmesiden for Progressive Networks	Klik på denne knap for at oprette en hyperlink til Progressive Networks-hjemmeside - hjemsted for RealAudio, når du har etableret forbindelse til Internettet. Det viste ikon skifter udseende, alt efter hvilken handling RealAudio-afspiller 2.1 udfører. Nedenfor følger liste over de viste ikoner og deres betydning:
(Roterende)	Angiver, at RealAudio-afspiller 2.1 kontakter en RealAudio-server.
	Angiver, at RealAudio-afspiller 2.1 afspiller en lydstream.
	Angiver, at der er et mindre tab af pakker. Lydkvaliteten svarer til en AM-radiotransmission.
	Angiver, at der er et stort tab af pakker. Lydkvaliteten er dårligere end en AM-radiotransmission (forvansket eller usammenhængende tale).
Titel, Forfatter og Copyrightoplysninger	Indholdsudbyderen angiver teksten i disse felter, som normalt indeholder en beskrivelse af det klip, der afspilles.
Lydstyrke	Dette kontrolelement angiver den lydstyrke, som klippet afspilles med. Du kan hæve lydstyrken ved at trække kontrolelementet op og sænke lydstyrken ved at trække det ned.
Statuslinje	Statuslinjen viser, hvad afspilleren foretager sig. F.eks: Bufferlagrer, Afspiller 28.8 Netværksstream eller Pause.
Forløbet tid	Forløbet tid er den tid, som klippet har spillet i.
Samlet tid	Samlet tid er klippets længde. Bemærk! Når der afspilles en live stream, er den samlede tid 00.00,0.
Se også:

Menuer i RealAudio-afspiller 2.1

Brug af RealAudio-afspiller 2.1

Fejlfinding


 Menuer i RealAudio-afspiller 2.1

RealAudio-afspiller 2.1 indeholder fem menuer: Filer, Vis, Klip, Steder og Hjælp. Med disse menuer kan du fuldt ud udnytte funktionerne i RealAudio-afspiller 2.1.

Se også:

Menuen Filer

Menuen Vis

Menuen Klip

Menuen Steder

Menun Hjælp


 Menuen Filer

Med kommandoerne i menuen Filer kan du afspille RealAudio-filer direkte uden at skulle bruge en World Wide Web-browser til at finde filer på Internettet og til at afslutte RealAudio-afspiller 2.1.

Menupunkt	Beskrivelse
Åbn adresse	Marker denne indstilling for at afspille RealAudio-filer på Internettet uden brug af World Wide Web-browseren. Skriv URL-adressen (Internet-adressen) på en .ra- eller .ram-fil i dialogboksen Åbn adresse.
Åbn fil	Marker denne indstilling for at afspille en lokal RealAudio-fil. Marker en .ra- eller .ram-fil, som er gemt på computeren, i dialogboksen Åbn fil.
Åbn seneste	Marker denne indstilling for at få vist de senest afspillede klip. Du kan vælge et klip på denne liste, som du vil lytte til igen.
Afslut	Marker denne indstilling for at afslutte RealAudio-afspiller 2.1.


 Menuen Vis

Med kommandoerne i menuen Vis kan du ændre udseendet af RealAudio-afspiller 2.1, tilpasse handlingen og få vist ydeevnen.

Menupunkt	Beskrivelse
Info og lydstyrke	Marker denne indstilling for at få vist lydstyrken samt titel, forfatter og copyrightoplysninger om klippet. Der vises en markering ud for indstillingen. Marker denne indstilling igen for at skjule oplysningerne. Derved fjernes markeringen.
Statuslinje	Marker denne indstilling for at få vist Statuslinjen. Der vises en markering ud for indstillingen. Marker indstillingen igen for at skjule Statuslinjen. Derved fjernes markeringen.  Se Meddelelser for at få vist en liste over de meddelelser, som vises på Statuslinjen
Indstillinger	Marker denne indstilling for at få vist vinduet Indstillinger, som bruges til at konfigurere RealAudio-afspiller 2.1. Du kan angive indstillingerne i dette vindue. Se Ændring af indstillinger for at få yderligere oplysninger.
Statistik	Marker denne indstilling for at få vist oplysninger om kvaliteten af overførslen i dialogboksen Tilslutningsstatistik. I vinduet Tilslutningsstatistik vises ydeevnen for Internet-forbindelsen mellem RealAudio-serveren og RealAudio-afspiller 2.1.
Altid øverst	Marker denne indstilling, hvis RealAudio-afspiller 2.1 skal forblive oven på alle andre vinduer, også når et andet vindue er aktivt. Der vises en markering ud for indstillingen. Altid øverst sørger for, at RealAudio-afspiller 2.1 forbliver synlig, mens du bruger World Wide Web-browseren. Hvis du markerer denne indstilling igen, kan de andre vinduer åbnes oven på RealAudio-afspiller 2.1, og markeringen fjernes.


 Meddelelser

Bufferlagrer - Angiver, at afspilleren har etableret forbindelse til en RealAudio-server og opsamler lydstream i bufferen (lagerområde), indtil der er kommet pakker nok til at påbegynde afspilning af lydstreamen. Det tager kun nogle få sekunder.

Stoppet - Angiver, at lyden er stoppet, fordi du har valgt Stop, eller fordi klippet er færdigt.

Pause - Angiver, at lyden er stoppet, fordi du har valgt knappen Pause.

Afspiller 14,4 netværksstream - Angiver, at RealAudio-filen, som afspilles via Internettet, er kodet med algoritmen 14,4.

Afspiller 28,8 netværksstream - Angiver, at RealAudio-filen, som afspilles via Internettet, er kodet med algoritmen 28,8,

(Klip 1 af 2) - Angiver, at det første klip i en multiklipstream afspilles.

Afspiller 14,4 lokalt - Angiver, at den lokale RealAudio-fil, som afspilles, er kodet med algoritmen 14,4.

Afspiller 28,8 lokalt - Angiver, at den lokale RealAudio-fil, som afspilles, er kodet med algoritmen 28,8.

Afspiller 14,4 direkte - Angiver, at RealAudio-filen, som afspilles live via Internettet, er kodet med algoritmen 14,4.

Afspiller 28,8 direkte - Angiver, at RealAudio-filen, som afspilles live via Internettet, er kodet med algoritmen 28,8.

Kontakter vært - Angiver, at afspilleren anmoder RealAudio-serveren om en fil.


 Menuen Klip

Nogle RealAudio-klip består af flere filer, som afspilles efter hinanden. Med kommandoerne i menuen Klip kan du gå frem og tilbage mellem klippene i en RealAudio-multiklipfil (.ram). Det svarer til søg fremad- og tilbageknapperne på en CD-afspiller. Hvis der kun er ét RealAudio-klip tilgængeligt for den hyperlink, som du klikker på, er disse funktioner deaktiveret.

Forrige klip og Næste klip findes også i genvejsmenuen, som vises, når du højreklikker med musknappen i vinduet RealAudio-afspiller 2.1.

Menupunkter	Beskrivelse
Forrige klip	Marker denne indstilling for at få afspillet det forrige klip i en RealAudio-multiklipfil (.ram).
Næste klip	Marker denne indstilling for at få afspillet det næste klip i en RealAudio-multiklipfil (.ram).


 Menuen Steder

Med kommandoerne i menuen Steder kan du få adgang til forskellige sider på World Wide Web-stederne for Progressive Networks og Timecast. Denne funktion fungerer sammen med populære World Wide Web-browsere, bl.a. Netscape Navigator, Internet Explorer, Mosaic, Spyglass Mosaic og Spry Mosaic. Hvis du har etableret forbindelse til Internettet, og World Wide Web-browseren ikke er åben, åbner RealAudio-afspiller 2.1 den for dig.

Bemærk! Du skal have etableret forbindelse til Internettet for at kunne besøge disse steder.

Menupunkt	Beskrivelse
RealAudio-hjemmeside	Marker denne indstilling for at få adgang til hjemmesiden for Progressive Networks.
Timecast: RealAudio Guide	Marker denne indstilling for at få adgang til Timecast: RealAudio Guide. Timecast indeholder en liste over World Wide Web-steder med RealAudio-indhold.
RealAudio Hjælp	Marker denne indstilling for at få adgang til siden med RealAudio Hjælp.
Scan: Show Stations	Marker denne indstilling for at få adgang til siden RealAudio Scan Stations. Denne side indeholder en liste over de stationer, som kan afspilles, mens der skannes.


 Menuen Hjælp

Med kommandoerne i menuen Hjælp kan du få online Hjælp samt oplysninger om RealAudio-afspiller 2.1.

De seneste supportoplysninger og tekniske oplysninger findes på adressen:

http://www.realaudio.com/help.html

.

Menupunkt	Beskrivelse
Indhold	Marker denne indstilling for at åbne online Hjælp til RealAudio-afspiller 2.1.
Om	Marker denne indstilling for at få vist oplysninger om version og copyright for RealAudio-afspiller 2.1.


 Brug af RealAudio-afspiller 2.1

Med RealAudio-afspiller 2.1 kan du klikke på en RealAudio-hyperlink fra Web-browsersen og påbegynde lydafspilningen med det samme uden at skulle bruge tid på overførsel. Du kan også holde pause, spole tilbage, spole hurtigt fremad, stoppe og starte lyden med et klik på en knap.

Se også:

Start af et klip

Pause i et klip

Stop af et klip


 Start af et klip

Der er flere måder at starte et RealAudio-klip på:

•	Klik på en RealAudio-hyperlink på en World Wide Web-side. World Wide Web-browseren åbner RealAudio-afspiller 2.1, og lyden sendes straks til RealAudio-afspiller 2.1. Klippet begynder, efter at lyden har været gemt nogle få sekunder (bufferlagret).

•	Få adgang til et World Wide Web-sted, eller vælg en handling som automatisk afspiller et klip. World Wide Web-browseren åbner RealAudio-afspiller 2.1, og lyden sendes straks til RealAudio-afspiller 2.1. Klippet begynder, efter at lyden har været gemt nogle få sekunder (bufferlagret).

•	Marker Åbn fil, eller Åbn adresse i menuen Filer på RealAudio-afspiller 2.1. Klik på Menuen Filer for at få yderligere oplysninger

Se også:

Pause i et klip

Stop af et klip


 Pause i et klip

Du kan holde pause i et klip under afspilningen ved at klikke på knappen [image]. Dette standser lydstreamen. Hvis du vil fortsætte afspilningen på det sted, hvor klippet blev afbrudt, skal du klikke på knappen [image].

Hvis du holder pause i et klip og ikke genoptager afspilningen efter nogle minutter, afbryder RealAudio-serveren muligvis forbindelsen. Den periode, som du kan holde pause i, uden at forbindelsen afbrydes, afhænger af den enkelte RealAudio-server.

Se også:

Start af et klip

Stop af et klip


 Stop af et klip

Du kan stoppe et klip under afspilningen ved at klikke på knappen [image]. Afspilningen stoppes. Klik på knappen [image] for at starte klippet fra begyndelsen.

Se også:

Start af et klip

Pause i et klip


 Ændring af indstillinger

Du kan tilpasse RealAudio-afspiller 2.1 ved at ændre indstillingerne i vinduet Indstillinger. Indstillingerne styrer forskellige dele af funktionaliteten i RealAudio-afspiller 2.1, f.eks. antallet af klip, som gemmes, netværksoplysninger og proxy-oplysninger.

Se også:

Indstillinger - fanen Generelt

Indstillinger - fanen Netværk

Indstillinger - fanen Proxy

Indstillinger - fanen Avanceret

Indstillinger - Sprog


 Indstillinger - fanen Generelt

Fanen Generelt i vinduet Indstillinger indeholder indstillinger for "huskede" klip, understøttelse af synkroniserede multimedier og CPU-udnyttelse.

Felt	Beskrivelse
Husk de [ ] seneste klip	Her kan du indstille det antal klip, som RealAudio-afspiller 2.1 skal huske og vise, når du bruger kommandoen Åbn seneste i menuen Filer.
Synkroniserede multimedier	Marker dette felt for at aktivere synkroniserede multimedier. Der vises en markering ud for feltet. Når indstillingen aktiveres, kan RealAudio-afspiller 2.1 udløse nye World Wide Web-sider i løbet af et synkroniseret multimedieklip i RealAudio, og dermed oprette et diasshow med tale. Du kan deaktivere indstillingen ved at markere feltet igen, og markeringen fjernes. Når feltet deaktiveres, kan RealAudio-afspiller 2.1 ikke vise visuelt indhold i synkroniserede multimedielydklip.
Lydkvalitet over for CPU-udnyttelse	Du kan flytte skyderen for at kontrollere lydkvaliteten over for CPU-udnyttelsen. For at opnå den bedste lydkvalitet fra RealAudio 28,8-algoritmen, skal store mængder Internet-data behandles hurtigt af computeren. Hvis computerens ydeevne falder drastisk, når du lytter til en RealAudio-fil, skal du flytte skyderen for at ændre indstillingen. Du må prøve dig frem for at finde den bedste indstilling for computeren og Internet-forbindelsen.


 Indstillinger - fanen Netværk

Med fanen Netværk i vinduet Indstillinger kan du tilpasse netværksforbindelsen til RealAudio-afspiller 2.1.

Beskrivelserne af disse indstillinger forudsætter et grundlæggende kendskab til Internet-protokoller og såkaldte firewall-systemer. Yderligere oplysninger om firewall-systemer fås ved ved at besøge World Wide Web-stedet på http://www.realaudio.com/firewall.html.

Felt	Beskrivelse
Modtag lyd via	Vælg UDP (User Datagram Protocol) eller TCP (Transmission Control Protocol) som metode til at modtage lyd. Som standard modtager RealAudio-afspiller 2.1 datapakker via UDP. Hvis du ikke kan modtage UDP-pakker, fordi du bruger firewall-systemer til filtrering af pakker, skal indstillingen ændres til TCP. Bemærk!: Du vil muligvis opleve huller i lydstreamen, hvis du bruger TCP med et modem.
Brug angivet UDP-port	Marker dette felt, hvis du vil konfigurere firewall-systemer til filtrering af pakker til at modtage UDP gennem en bestemt port. Angiv portnummeret. RealAudio-afspiller 2.1 kan modtage UDP-pakker gennem porte med en værdi på mellem 1.000 og 9.999. Firewall-administratoren kan fortælle dig, hvilken port du skal angive. Bemærk! RealAudio TCP-pakker kan kun modtages gennem port 7070.
Ventetid for server	Angiver det antal sekunder, som RealAudio-afspiller 2.1 maksimalt venter på at etablere forbindelse til en RealAudio-server. Hvis der ikke etableres forbindelse inden for dette tidsrum, vises der en Forsøg igen-/Annuller-meddelelse. Værdien 0 angiver, at RealAudio-afspiller 2.1 vil vente uendeligt på etablering af en forbindelse.
Statistik over afsendelse	Marker dette felt, hvis RealAudio-afspiller 2.1 skal sende statistik om forbindelsens kvalitet til RealAudio-server efter afspilning af et klip.  Denne funktion hjælper udbydere med at sikre overførselskvaliteten. Disse oplysninger svarer til de oplysninger, der vises i dialogboksen Tilslutningsstatistik, og omfatter antal modtagne pakker, antal tabte pakker under overførsel, antal for sent ankomne pakker, antal for tidligt ankomne pakker og antal ankomne pakker i forkert rækkefølge. Bemærk! RealAudio-afspiller 2.1 kan ikke få adgang til serveren eller sende oplysninger om din identitet (brugernavn eller e-post-adresse) til serveren.
Korrektion for tab	Marker dette felt, hvis RealAudio-afspiller 2.1 skal korrigere for tab af pakker under overførslen mellem RealAudio-serveren og RealAudio-afspiller 2.1. Du vil muligvis høre en midlertidig mislyd i lydstreamen, hvis der mangler pakker.  Hvis "Korrigering for tab" ikke er markeret, opgives de tabte pakker, og de springes over.


 Indstillinger - fanen Proxy

En proxy-server er en server, som fungerer som et mellemled mellem et firmas beskyttede lokalnetværk (LAN) og Internettet. Yderligere oplysninger om proxy-servere og firewall-systemer fås ved at besøge http://www.realaudio.com/firewall.html. Proxy-serveren sikrer, at alle dataoverførsler mellem Internettet og en bruger på et lokalnetværk er autoriserede. RealAudio-afspiller 2.1 kan konfigureres til at fungere sammen med proxy-servere ved at definere proxy-indstillingerne. Du skal angive en RealAudio-proxy og en Http-proxy for at kunne definere proxy-indstillingerne.

Felt	Beskrivelse
Brug proxy	Marker dette felt, hvis RealAudio-afspiller 2.1 skal etablere forbindelse til serveren via en proxy. Der vises en markering ud for feltet. Ellers skal dette felt ikke markeres. Bemærk! Hvis du er bag et firewall-system og ikke kender værtsnavnet eller portnummeret på proxy-serveren, skal du kontakte firewall-administratoren.
RealAudio-proxy	Angiv det domænenavn eller den IP-adresse for RealAudio-proxy-serveren og det portnummer, som RealAudio-afspiller 2.1 skal bruge for at kommunikere med proxy-serveren og streame lyden.  Bemærk! Yderligere oplysninger om RealAudio-proxy fås ved at besøge http://www.realaudio.com/firewall.html
Http-proxy	Angiv det domænenavn eller den IP-adresse for Http-proxy-serveren og det portnummer, som RealAudio-afspiller 2.1 skal bruge for at kommunikere med proxy-serveren og World Wide Web-serveren. Sørg for at angive samme port som til din browser, og kontroller proxykonfigurationen for World Wide Web-browseren.
Ingen proxy til: [Vært 1, Vært2...]	Hvis du har angivet, at RealAudio-afspiller 2.1 skal etablere forbindelse til serveren via en proxy, kan du angive bestemte lokale værtscomputere (domænenavne eller IP-adresser), hvor kommunikationen ikke behøver at gå igennem proxy-serveren. Angiv værtscomputerne i dette felt. Feltet er kun tilgængeligt, hvis du har aktiveret indstillingen "Brug proxy-server". Firewall-administratoren kan give dig disse oplysninger.


 Indstillinger - fanen Avanceret

Indstillingerne under fanen Avanceret i vinduet Indstillinger tilsidesætter standarden for lydkortskompatibilitet for RealAudio-afspiller 2.1. Du skal ikke bruge disse indstillinger, medmindre du får problemer med lydkvaliteten.

Felt	Beskrivelse
Brug kun 8-bit	Marker dette felt, hvis lydkortet kun skal afspille 8-bit lyd. Der vises en markering ud for feltet. Brug kun denne indstilling, hvis der er tegn på kompatibilitetsproblemer med lydkortet. RealAudio-afspiller 2.1 leverer normalt 16-bit lyd til lydkortet. RealAudio-afspiller 2.1 registrerer normalt automatisk, om lydkortet kun understøtter 8-bit lyd og leverer derefter 8-bit lyd.
Brug kun 11 kHz	Marker dette felt, hvis lydkortet kun skal afspille 11 kHz lyd. Der vises en markering ud for feltet. Brug kun denne indstilling, hvis der er tegn på kompatibilitetsproblemer med lydkortet. RealAudio-afspiller 2.1 leverer normalt 8 kHz lyd til lydkortet. Hvis lydkortet ikke understøtter 8 kHz samplehastighed, kan lyden virke skinger eller afspilles for hurtigt. Hvis denne indstilling er markeret ændres lyden til 11 kHz, før den overføres til lydkortet. Denne indstilling forøger CPU-udnyttelsen ganske lidt.


 Indstillinger - fanen Sprog

Indstillingerne under fanen Sprog i vinduet Indstillinger bestemmer det sprog, som anvendes af RealAudio-afspiller 2.1.

Felt	Beskrivelse
Aktuelle sprog	Dette felt viser det sprog, som anvendes af RealAudio-afspiller 2.1.
Installerede sprog	Vælg det sprog, som du vil bruge i menuerne og vinduerne i RealAudio-afspiller 2.1. Bemærk! Yderligere oplysninger om tilgængelige sprog i RealAudio-afspiller 2.1 fås ved at kontakte Progressive Networks.


 Fejlfinding

De seneste oplysninger om RealAudios produkter fås ved at besøge hjemmesiden for Progressive Networks på adressen:

http://www.realaudio.com

På nedenstående adresse finder du ligeledes en teknisk videndatabase, en fortegnelse over ofte stillede spørgsmål samt et teknisk bibliotek:

http://www.realaudio.com/help.html

Se også:

Hvordan konfigureres browseren til at understøtte RealAudio?

Hvad er der galt, når lydkvaliteten er dårlig?

Hvorfor har RealAudio-afspiller 2.1 ikke en skyder til lydstyrken?

Hvorfor springes RealAudio-klip lejlighedsvist over?

Hvorfor kan jeg ikke afspille RealAudio-klip på computeren i mit firma?


 Hvordan konfigureres browseren til at understøtte RealAudio?

Installationsprogrammet til RealAudio-afspiller 2.1 konfigurerer de fleste browsere, så de understøtter RealAudio. Hvis du skifter browser, og den ikke genkender RealAudio-filerne, skal du installere RealAudio-afspiller 2.1 igen. Gør følgende for at konfigurere World Wide Web-browseren manuelt:

1.	Åbn menuen Indstillinger.

2.	Marker Hjælpeprogram eller en tilsvarende indstilling.

3.	Søg efter "audio/x-pn-realaudio" på listen Filtype. Vælg punktet, hvis det findes.

Ellers skal du klikke på Ny type. Skriv audio som Mime-type. Skriv xpnrealaudio som Mime-undertype. Klik på OK.

4.	Skriv ra,ram i feltet "Filtypenavn".

5.	Marker indstillingen "Launch Application". Find det bibliotek, som RealAudio-afspiller 2.1 er installeret i.

6.	Marker RealAudio (raplayer.exe) som det program, der skal startes.


 Hvad er der galt, når lydkvaliteten er dårlig?

Lydkvaliteten bør svare til FM mono. Hvis lydkvaliteten er ringere end AM-radiotransmission (forvansket eller afbrudt tale osv.), skal du gøre følgende for at finde og løse problemet. Konfigurer RealAudio-afspiller 2.1 eller lydkortet, hvis lydkvaliteten er dårlig under afspilning af filen "Setup is Complete" (under installation af RealAudio-afspiller 2.1).

Hvis lydkvaliteten fra et bestemt sted er dårlig, kan du bruge vinduet Tilslutningsstatistik i RealAudio-afspiller 2.1 til at finde ud af, om der er tabte pakker. Hvis antallet af tabte pakker er højt, kan det skyldes stor aktivitet på netværket. Etabler forbindelse til stedet på et senere tidspunkt.

Hvis lydkvaliteten er dårlig på alle steder, skal du gøre følgende:

1.	Kontroller modemforbindelsens hastighed. Denne vises i det fremhævede panel for eksterne modemer eller i et oplysningsvindue, hvis du har et internt modem (se brugermanualen til modemet). Nogle udbydere anvender en langsom hastighed, f.eks. 14,4. Selvom du ringer til et 28,8-modem, modtager du måske kun data med en hastighed på 14,4 Kbps.

2.	Åbn vinduet for modemegenskaber, og deaktiver komprimeringen for en 14,4-forbindelse på en Apple Duo. Komprimeringen anvender CPU-værdier, som RealAudio-afspiller 2.1 eventuelt skal bruge. Da RealAudio-filerne allerede er komprimerede, er denne facilitet ikke nødvendig. Deaktivering af komprimering påvirker ikke computerens øvrige funktioner.

3.	Hvis du bruger et eksternt modem med en Windows PC, og vinduet Tilslutningsstatistik viser et mindre tab af pakker (10% eller mindre), er der muligvis problemer med den hastighed, som pakkerne overføres med, mellem modemet og det serielle kort. Prøv at øge porthastigheden (til mindst det dobbelte af modemhastigheden).


 Hvorfor har RealAudio-afspiller 2.1 ikke en skyder til lydstyrken?

Kontroller, at der vises en markering ud for kommandoen Info & lydstyrke i menuen Vis. Hvis der ikke vises nogen markering, skal du markere Info & lydstyrke i menuen Vis.

Hvis det lydkort, som er installeret på computeren, ikke understøtter lydstyrke, vises lydstyrkeskyderen ikke i RealAudio-afspiller 2.1.


 Hvorfor springes RealAudio-klip lejlighedsvist over?

Der er to mulige forklaringer:

•	Start eller afslutning af store programmer, mens du afspiller RealAudio, kan forårsage en kort afbrydelse i afspilningen.

•	Hvis du anvender PerfectPlay-tilstand med en live stream, kan der af og til opstå huller i lyden, hvis RealAudio-afspiller 2.1 springer klip over for at følge med på netværket.


 Hvorfor kan jeg ikke afspille RealAudio-klip på computeren i mit firma?

Hvis du er på et lokalnetværk, som er tilsluttet Internettet, og du ikke kan afspille RealAudio-filer fra andre Web-steder, skyldes det muligvis, at firmaets firewall-system forhindrer RealAudio-streamen i at nå frem til dig. Brugere kan modtage live og båndet lyd fra Internettet, uden at det udgør en sikkerhedsrisiko for firmaets netværk.

Hvis computeren er gemt bag et firewall-system, kan du finde yderligere oplysninger om firewall-systemer på hjemmesiden for Progressive Networks: http://www.realaudio.com/firewall.html


Knappen Afspil/Pause

Denne knap afspiller eller holder pause i et klip alt efter klippets status.


Knappen Stop

Klik på knappen [image] for at stoppe klippet.


Knapperne spol frem/tilbage

Klik på knappen [image] eller på knappen [image] for at spole hurtigt frem eller tilbage i RealAudio-klip i intervaller på 10 sekunder.


Positionsskyder

Skyderen flyttes, mens klippet afspilles. Du kan spole hurtigt frem eller tilbage til en anden sektion af lydklippet ved at trække i skyderen.


Hyperlink til hjemmesiden for Progressive Networks

Hvis du er tilsluttet Internettet, skal du klikke på denne knap for at besøge hjemmesiden for Progressive Networks - hjemsted for RealAudio. Det viste ikon skifter udseende, alt efter hvilken handling RealAudio-afspiller 2.1 udfører.


Lydstyrke

Kontrolelementet for lydstyrken angiver den lydstyrke, som klippet afspilles med. Du kan hæve lydstyrken ved at trække kontrolelementet op og sænke lydstyrken ved at trække det ned.


Statuslinje

Statuslinjen viser, hvad RealAudio-afspiller 2.1 foretager sig. F.eks.: Bufferlagrer, Afspiller 28,8 Netværksstream eller Pause.


Forløbet tid/Samlet tid

Forløbet tid er den tid, som klippet har spillet i. Samlet tid er klippets længde.

Bemærk! Når der afspilles en live stream, er den samlede tid 00.00,0.


Titel, Forfatter og Copyrightoplysninger

Indholdsudbyderen angiver teksten i disse felter, som normalt indeholder en beskrivelse af det klip, som afspilles.


Filer

Med kommandoerne i menuen Filer kan du afspille RealAudio-filer uden at skulle bruge Web-browseren til at finde filer på Internettet og til at afslutte RealAudio-afspiller 2.1.


Vis

Med kommandoerne i menuen Vis kan du ændre udseendet af RealAudio-afspiller 2.1, tilpasse handlinger og få vist ydeevnen.


Klip

Med kommandoerne i menuen Klip kan du gå frem og tilbage mellem klippene i en RealAudio-multiklipfil (.ram). Det svarer til søg fremad- og tilbageknapperne på en CD-afspiller. Hvis der kun er ét RealAudio-klip tilgængeligt for den hyperlink, som du klikker på, er disse funktioner deaktiveret.

Forrige klip og Næste klip findes også i genvejsmenuen, som vises, når du højreklikker med musknappen i vinduet RealAudio-afspiller 2.1.


Steder

Med kommandoerne i menuen Steder kan du få adgang til forskellige sider på World Wide Web-stederne for Progressive Networks og Timecast. Denne funktion fungerer sammen med populære World Wide Web-browsere, bl.a. Netscape, Internet Explorer, Mosaic, Spyglass Mosaic og Spry Mosaic. Hvis du har etableret forbindelse til Internettet, og World Wide Web-browseren ikke er åben, åbner RealAudio-afspiller 2.1 den for dig.

Bemærk! Du skal have etableret forbindelse til Internettet for at kunne besøge disse steder.


Hjælp

Med kommandoerne i menuen Hjælp kan du få online Hjælp samt oplysninger om RealAudio-afspiller 2.1.